༄༅། །ས་སྐྱ་པའི་ཕྱག་ལེན་གཏོར་མ་དྲུག་ཅུ་བཞིའི་གཏོང་ཚུལ་བཞུགས།
སིནྟརྠའོ། །ཨོཾ་སྭསྟི་སིདྡྷ། བླ་མ་ས་སྐྱ་པ་རྒྱུན་དུ་ཕྱག་ལེན་མཛད་པ་ཉིན་མོའི་གཏོར་མ་དྲུག་ཅུ་རྩ་
བཞི་ནི། དབྱིག་གུ་དྲུག་ཅུ་རྩ་བཞིའི་བར་ཆད་བསལ་བ་དང་མཐུན་པ་བསྒྲུབ་པ་སྟེ། ཇི་སྐད་དུ་སྒྲ་བསྒྱུར་
ལས། ལོ་རེའི་དེ་བཞིན་ཟླ་རེ་འམ། །དེ་བཞིན་ཉི་མ་སོ་སོ་ལ། །གཏོར་མ་དྲུག་ཅུ་རྩ་བཞི་གཏོང༌། །དབྱིག་
གུ་དྲུག་ཅུ་རྩ་བཞིར་ཤེས། །ཞེས་གསུངས་པས། ཞག་རེ་ལ་མ་གྲུབ་ན། ཟླ་བ་རེ་ལ། དེ་ལ་མ་གྲུབ་ན་
ལོ་རེ་ལ་ཅིས་ཀྱང་གཏོང༌། དེའི་ཆོ་ག་ནི། ཨ་ཀ་རོས་ཡ་ཐ་སངས་རྒྱས་ནས་བཟུང་སྟེ་མ་ཐ་རིགས་དྲུག་ཐམས་ཅད་ལ་
གཏོང་བ་ཡིན་ཏེ། དེའང་བཞི་ཚན་བཅུ་དྲུག་ཏུ་གཏོང་ངོ༌། །དེ་ནས་དགེས་པའི་རྡོ་རྗེ་ལ། དེ་ནས་མཁའ་འགྲོ་སྤྱི་
གཏོར། དེ་ནས་འབྱུང་པོ་སྤྱི་ལ། དེ་ནས་ཕྱོགས་སྐྱོང་བཅུ་ལའོ། །དེ་གཉིས་དཔུང་བཟང་གི་ལུགས་ལྟར་
བྱའོ། །མཚན་མོ་གཏོར་མ་ཉི་ཤུ་རྩ་བདུན་ནོ། །དང་པོ་གསུམ་བཅོམ་ལྡན་འདས་མི་གཡོ་བ་ལ། དེ་ནས་
གསུམ་རྗེ་བཙུན་མ་སྒྲོལ་མ་ལ། དེ་ནས་གསུམ་པ་གཅིག་ཁ་འབར་མའི་གཟུངས་ཉི་ཤུ་རྩ་གཅིག་གིས་
སངས་རྒྱས་དང་བྱང་ཆུབ་སེམས་དཔའ་རྣམས་ལ་དེ་ནས་གཅིག་ཨ་ཀ་རོས་རང་གི་ཆོས་སྐྱོང་ལ། དེ་ནས་
གཅིག་ཨ་ཀ་རོས་ཆོས་སྐྱོང་སྤྱི་ལ། དེ་ནས་གསུམ་ལྷའི་དྲང་སྲོང་ལ། འདི་མན་ཆད་གསུམ་ཚན་ལྔ་ཁ་འབར་བ།
དེ་ནས་གསུམ་ལྷན་ཅིག་སྐྱེས་པའི་ལྷ་ལ། དེ་ནས་དགུ་ཡིད་དྭགས་བློ་དེ་ནས་གསུམ་གྱི་གཅིག་ཡིད་དྭགས། བུར་
166

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་བཅུ་བཞི་པ།
དུ་ལྷགས་འདི་གསུམ་ཨ་ཀ་རོས་ནས་རེ་བ་ལ། གཅིག་དབང་ཆུང་བ་རྣམས་ལ། གཅིག་གཞི་བདག་རྣམས་
ལ་སྦྱིན་ནོ། །དེ་ནས་ཆུ་སྦྱིན་བཏང་ལ་མདོ་འདོན། དེ་ནས་སྤྱི་གཏོར་རྣམས་ལ་བཏང་ལ་ཡང་མདོ་འདོན།
དེ་ནས་ནང་ནུབ་ཀྱི་བྱ་བ་ཡན་ལག་བདུན་པ་ལ་སོགས་པ་བྱས་ལ། དེ་ནས་ཐུན་གཏོར་གཏང་ལ་ཐུན་
གཏོར་གཏང་ནས་ནུབ་ཀྱི་བྱ་བ་བྱས་ཀྱང་འགལ་བ་མེད་གསུང་། མངོན་རྟོགས་བསྒོམ། གཏོར་མ་ལ་མར་མེ་བཙུགས་
ལ་ས་གཙང་སར་བསྐྱལ། དེ་ནས་སྙིང་པོ་ཅི་རིགས་པ་བཟླས་ལ། བསམ་གཏན་ཡོད་ན་བྱ་མེད་ན་གཉིད་
ལོག །སྫི། འདི་སློབ་དཔོན་ཇོ་སྲས་ཀུན་དགའ་རྒྱལ་མཚན་གྱིས་ཡེ་ཤེས་སེངྒེའི་དོན་དུ་བྲིས་པའོ། །འདི་ནི་སྒོ་རུམ་གྱི་ཕྱག་དཔེ་
རྙིང་མ་ཤོག་བྲིས་ལ་བྲིས་པ་གཅིག་ལ་བྲིས་པ་ཡིན་ཅིང༌། ཇི་ལྟ་བ་བཞིན་ཡིན་ནོ།། །།